วันนี้มาตามล่าหาเกี้ยมอี๋ 555+ พอดีเคยกินเกี้ยมอี๋ตั้งแต่สมัยเด็กๆ พอโตขึ้นมาก็ไม่รู้จะไปหากินที่ไหน ร้านก๋วยเตี๋ยวทั่วไปไม่ค่อยมีให้ทาน มาเปิดดูวงใน เจอร้านนี้เลยได้โอกาสมาระลึกรสชาติเส้นเกี้ยมอี๋ที่ร้านก๋วยเตี๋ยวมวล บางประแก้วค่ะ 
บรรยากาศร้านก็ร้านก๋วยเตี๋ยวในตึกแถวห้องมุมทั่วๆไป ถ้านั่งด้านในร้าน อากาศจะอบอ้าว ควรนั่งด้านนอก อากาศจะถ่ายเทได้ดีกว่าค่ะ 
เมนูร้านนี้ก็มีก๋วยเตี๋ยวต้มยำ เย็นตาโฟ นอกจากนี้ยังมีข้าวหมูแดงอีกด้วยค่ะ

1. เกี้ยมอี๋ต้มยำ น้ำซุปต้มยำรสชาติเปรี้ยวเผ็ดมากค่ะ ลักษณะต้มยำน้ำใสนะคะ ถึงรสชาติต้มยำ มีลูกชิ้น หมูแดง หมูชิ้น ตับหมู และเกี๊ยวกรอบๆ

2.เย็นตาโฟทะเล น้ำซุปธรรมดาค่ะ ต้องปรุงเอง ส่วนกุ้ง ปลาหมึก ปลาหมึกสดทุกอย่างค่ะ ตัวใหญ่ เหมาะสมกับราคาค่ะ

3.ข้าวหมูแดง เห็นในรูปรีวิวก่อนไปทาน มีไข่ลวกอยู่ด้านบนข้าว ก็เลยสั่งว่า ข้าวหมูแดงใส่ไข่ด้วยค่ะ ปรากฎว่าได้ไข่ต้มสุกมาครึ่งซี่ ถ้าอยากทานไข่ดิบ ไม่ทราบว่าต้องสั่งว่าไงนะคะ น้ำราดหมูแดงรสชาติจืด ไม่ค่อยหวาน เนื้อสัมผัสเหนียวๆ  ข้าวนุ่ม สรุปว่าธรรมดาค่ะ